經數:一八三八

經名:大乘法界無差別論疏

頁數:六一

上      欄

數數往還名數取趣. 雖復往來都無我人故

名無我. 二法無我者. 謂蘊界處等名之爲法.

此無人故名無我. 此則第二答後問訖

大乘百法明門論疏卷下

1大乘法界無差別論疏(幷序)

魏國西寺沙門法藏撰

詳夫性海虛凝. [&FFFF]#架名言之表. 寂門圓應. [&FFFF]#

該相用之源故由常湛妙 因. 作濤浪之淵府.

緣生幻果. 依涅槃之起滅. 出入冥會. 動靜相

和. 理不乖事. 不轉性而成物. 事不乖理. 不壞

物而歸性. 是則性非自性. 多門所以立焉. 物

非他物. 一相所以存焉. 乃知含孕太虛而不

增其量. 隱□纖芥而不減其形者. 寔唯法界

無差別之緣起乎. 將以智心. 卽乖其實. 欲以

情測. 失其眞. 如來示滅. 玆道陵替. 後之

學者. 或守權乖實矣. 有堅慧菩薩. 傑出中天.

位登證實. 聲高五印. 思欲光揚萬行. 匡贊一

乘. □己所知. 略示群品. 其爲論也. 理超謂

[&FFFF]#. 以菩提心涅槃界爲因果之勝地. 淸淨土

功德山爲緣性之本轍. 善[&FFFF]#擢葉卽返流以

契本. 白法開華. 自還源而造極. [&FFFF]#煩惱海不

思議而一味. 滿衆生界豈斷常而萬. 若虛

空在雲. 無以蔽其寥廓. 如摩尼處垢. 不足染

其淸明. 文略義玄. 喩近意遠. 開夷路也. 平等

朗然而不變. 則勇進者乘眞而直入. 辯實相

中      欄

也. 緣起粉然而不作. 則羸退者知迷而率服.

豈煩衆異妄見之□剝而重□其心哉. 作者

之致. 庶幾於顔子矣. 然大乘. 卽簡異小甄

別所宗. 法界無差別. 簡實異權. 標其玄奧.

論卽解釋精微. 一卷言無二軸. 餘義下當別

辨

將釋此論. 略作十門. 一敎起所因. 二明藏所

攝. 三顯敎分齊. 四敎所被機. 五能詮敎體. 六

所詮宗趣. 七釋論題目. 八造論緣起. 九傳譯

由致. 十隨文解釋

初敎起所因者. 先通. 後別. 通者. 如瑜伽六十

四云. 欲造論者. 要具六因. 一欲令法義當廣

流布故. 二欲令種種信解有情. 由此因緣. 隨

一當能入正法故. 三爲令失沒種種義門重

開顯故. 四爲欲顯略攝廣散義故. 五爲欲顯

甚深義故. 六欲以種種美妙言詞. 莊嚴法義

生淨信故. 今別辨此論. 略有十因. 一爲助佛

揚化. 光輝佛日. 令法久住. 報佛恩故. 二爲末

世鈍根. 於佛深經不能開悟. 方便解釋令法

解故. 三爲外道輩□謗佛法. 引導令彼起淨

信故. 四諸部小乘不信大者. 巧示大乘令信

受故. 五於大乘中守權敎者. 解釋深旨. 令彼

捨權歸此實故. 六略攝如來廣大甚深玄奧

之義令易入故. 七爲顯眞實大菩提心. 是佛

根本要妙所依. 令彼含識起行心故. 八解釋

經中衆生心內如來藏法. 令彼決定信有此

故. 九爲釋經中永無二乘. 唯有一乘爲究竟

故. 十爲顯佛果法身. 與諸衆生如來藏法.

一性無二因果平等唯一味故

下       欄

第二藏所攝者有二. 先約三藏. 謂一契經藏.

二調伏藏. 三對法藏. 於此三中. 對法藏攝. 二

約二藏. 一菩薩藏. 二聲聞藏. 於此二中. 菩薩

藏攝. 以所依經及所釋義. 皆悉非是二乘法

故

第三顯敎分齊者有二門. 一[&FFFF]#諸說. 謂戒賢.

智光各立三敎等. □如華嚴疏中說. 二述現

宗. 謂現今東流一代聖敎通大小乘及諸權

實. 總有四宗. 一隨相法執宗. 謂阿含等經. 婆

沙等論二眞空無相宗. 謂般若等經. 中百等

論. 三唯識法相宗. 謂深密等經. 瑜伽等論. 四

如來藏緣起宗. 謂楞伽密嚴等經. 起信寶性

等論釋此四宗. 略擧四義. 一約乘者. 初唯小

乘. 次二具三乘. 謂此二2乘宗. 同許定性二乘

不成佛. 後唯一乘. 以此宗許入寂二乘亦成

佛故. 智光三敎. 及梁論第八. □同此說. 二約

識者. 初二唯說六識. 後二具說八識. 於中初

說六識有. 後說六識空. 後二中. 初說八識唯

是生滅. 後說八識通如來藏. 具生滅不生不

滅. 三約法者. 初唯說有. 二唯說空. 三說亦空

亦有. 謂此宗許遍計所執空. 依他圓成有. 四

說亦空非有. 謂此宗許如來藏隨緣成阿賴

耶識. 卽理徹於事也. 許依他緣起無性同如.

卽事徹於理也. 以理事交徹. 空有俱融. 雙離

二邊故云也. 此四約法. 就多分說. 四約人者.

初是小乘諸師達磨多羅等所立. 二是龍猛

聖天等所立. 三是無著世親等所立. 四是馬

鳴堅慧等所立. 餘隨宗義別. □準可知. 此論

正當第四宗攝

經數:一八三八

經名:大乘法界無差別論疏

頁數:六二

上      欄

第四敎所被機者. 於上四宗中. 初小乘宗. 一

切衆生皆非此爲. 以彼宗中總無人向大菩

提故. 次依第二第三宗. 於一切衆生內. 半爲

半不爲 . 謂五種性中. 菩薩種性及不定性. 是

此所爲. 餘三定性. 卽非此爲. 以各無因故.

第四宗中. 明一切衆生皆此所爲. 以悉有佛

性□當成佛. 涅槃經中. 除草木等無心. 爲三

佛性. 凡諸有心. 悉有佛性. 佛性論中. 言一分

無性爲不了義. 寶性論等. 爲諦大乘因. 依無

量時故. 說無佛性. 非謂究竟無淸淨性. 楞伽

五性中. 無種性人亦當得佛. 以如來不捨諸

衆生故. 如此等文. 廣如別說. 定性二乘入涅

槃後. 要皆當得發菩提心. 法華第三. 生滅度

想入於涅槃. 而於彼土心佛智慧. 是故唯以

佛乘而得滅等. 法華論. 決定聲聞根未熟故.

菩薩授記方便令發心等. 又云. 彼以諸禪三

昧爲涅槃. 本無實涅槃. 入楞伽. 三昧酒所醉

等. 乃至云. 酒消然後覺. 得佛無上身. 密嚴第

一頌云. 涅槃若滅壞. 衆生有終盡. 衆生若有

終. 是亦有初際. 應有非生法. 而始作衆生. 解

云. 此亦是聖敎. 亦是正理. 若入寂二乘陸斷

永滅. 則是衆生作非衆生. 若令衆生作非衆

生. 則應有非衆生而始作衆生. 唯識論中. 說

有漏生於無漏. 則難勿無漏法還生有漏. 今

亦例同. 旣衆生入滅同非衆生. 物非衆生法

而還作衆生. 肉復此是聖言. 彼非佛說. 又勝

□經. 無上依經. 佛性論. 寶性論. 皆同說三界

外. 聲聞緣覺及大力菩薩. 受三種變易身.

又智論九十三. 引法華第三釋云. 有妙淨土.

中      欄

出過三界. 普羅漢當生其中. 是故定知入滅

二乘. 滅[&FFFF]#分段名入涅槃. 實有變易在淨土

中. 受佛敎化行菩薩道. 若不爾者. 未□心

時旣無變易. □心已去. 卽是漸悟菩薩. 不名

二乘. 故知於三界外所受變易. 小乘以爲涅

槃. 大乘深說. 實是變易. 本無涅槃. 勝□云.

聲聞緣覺. 實無涅槃. 唯如來有涅槃故. 此論

下云. 應知唯有一乘道. 若不爾者. 異此應有

餘涅槃故. 同一法界. 豈有下劣涅槃. 勝妙涅

槃耶. 以此當知二乘之人旣無涅槃. 無不皆

當得菩提故. 一切衆生皆是所爲也. 餘義如

別說

第五能詮敎體者有五門. 一隨事門. 二遍通

門. 三歸識門. 四同性門. 五無□門. 初中有四

句. 一或唯以名句文爲性. 謂以音聲但是所

依. 非正體故. 唯識論云. 若名等不異聲者. 法

詞無□. 境應無別. 二或唯以音聲爲性. 謂名

句等依聲屈曲. 假立無體故. 雜集論云. 成

所引聲. 謂諸聖說. 無性攝論第一云. 依弘誓

願. 立菩提聲. 三或具二爲性. 謂以耳意兩識.

緣聲處法處二境. 方得聞解故. 淨名經云. 有

以音聲語言文字而作佛事. 又十地論云. 說

者以二事說. 聽者以二事聞. 謂音聲名字等.

四或俱非聲名以爲其性. 謂二事卽空故. 文

字性離故. 淨名經云. 夫說法者無說無示. 其

聽法者無聞無得. 十地論中. 文字猶如彩□

虛空. 音聲猶如空中風相. 俱無所得. 如是

說法. 卽是不說說也. 此四句中. 別取前三. 通

於小乘. 具此四句. 唯在大乘. 又此四句合爲

下      欄

一敎. 以無異法故. 有無無□故. 二遍通門者.

謂色等六境. 及餘一切法. 皆可軌生物解. □

爲敎體. 或默然等. 如淨名經及楞伽等說. 可

準知之. 三歸識門者. 謂前聲等一切敎法. 皆

悉各是識所現故. 是故就實. 無不唯識. 謂說

者識中名言種子生起現行. 成言說事. 爲增

上緣. 令聞者識上文義相現. 方爲敎法. 攝論

十一識中言說識經云. 我說識所緣. 唯識所

現故. 起信論云. 若離心念. 則無一切境界之

相. □準可知. 四同性門者. 謂則前門能變境

識. 當相從緣. 卽無自性. 無不皆是一眞如性.

起信論云. 唯依心現. 本不離眞如. 又云. 是故

一切法. 從本已來. 離言說相. 離名字相. 離心

緣相. 畢竟平等. 無有變易. 不可破壞唯是一

心. 故名眞如. 以一切言說. 假名無實但隨妄

念. 不可得故. 準之. 五無□門者. 於前四門.

心境理事. 混融無□. 同一緣起. 存亡自在. 不

相障□. 以爲敎體. 以前四門所引聖敎. 皆

不相違故. 義不相離故. 法體無二故. 思準

之

第六所詮宗趣者. 於中先宗後趣. 宗中尋名.

卽以法界無差別義以爲宗. 分別此義. 略作

二門. 一定其義. 二辨開合. 初中有三門. 一約

染淨門. 二約權實門. 三約理事門. 初中. 若

就染門. 隨1流生死. 違眞性故. 名差別法界

下文引不增不減經云. 卽是法身爲本際. 無

邊煩惱藏所纏. 從無始來. 生死趣中. 生滅

流轉. 說名衆生界等. 又下文與煩惱俱. 名

空如來藏. 願成惑染差別法界. 二約淨門.

經數:一八三八

經名:大乘法界無差別論疏

頁數:六三

上      欄

反流出纏順眞性故. 名無差別法界. 起信論

云. 若人修行一切善法. 自然歸順眞如法故.

此則萬行契眞. 冥同一味. 起信又云. 始覺卽

同本覺. 是故名爲無差別法界. 今此論正辨

此義. 故以爲宗. 二權實門者. 就淨法中. 若約

三乘權敎所辨. 許定性二乘不向大故. 是則

三乘因果差別. 亦名差別法界. 若約一乘實

敎所說. 一切二乘無不皆得大菩提故. 是則

名爲無差別法界. 此論正顯此義. 故以爲宗.

依此二義. 涅槃經第十云. 迦葉菩薩云. 我今

始知差別無差別義. 差別者. 聲聞如乳. 緣覺

如酪. 菩薩之人如生熟□. 如來佛性猶如醍

□. 無差別者. 聲聞獨覺於未來世悉是其常.

譬如衆流皆歸於海. 是故此論但明彼經無

差別法界也. 三約理事門者. 就此一乘法界

之中. 若約隨事行果緣起相異. 及理事非一.

故名差別法界. 今此論正明此義. 故以爲宗.

二明開合者. 先開法界. 後合無差別. 前中亦

二. 一法. 二界. 法謂1依生聖法也. 界謂本有

眞性也. 法亦二義. 一因位行法. 二果位德法

也. 界亦二義. 一因位名如來藏. 二果位名法

身. 二合顯無差別者. 亦有四義. 一約界. 謂如

來藏與法身無二無別. 以無異性故. 二約法.

謂因位行法與果位德法無二無別. 以轉因

成果無異法故. 三約法界. 謂修生本有亦無

差別. 以法身隨緣同彼法故. 修生無性卽法

身故. 因位法界. 當知亦爾. 四約圓融. 謂總前

四義. 令二法界無□緣起因果混同. 通爲自

在法界無差別義也. 二趣者. 顯說此法. 爲令

中      欄

衆生於此信受. 生解起行. 證契成果. 稱眞法

界. 起無思大用. 橫遍十方. □該三際. 無斷無

絶. 是其 意也

第七釋論題目者. 大乘. 簡別其宗. 法界. 辨定

其義. 無差別. 顯其意趣. 論者. 剖柝所詮. 謂

釋大乘中法界無差別義. 故以爲名. 又大者.

當體爲目. 包含爲義. 乘者. 就喩爲名. 運載爲

功. 體用合擧. 故云大乘. 大有三義. 一體大.

謂眞如平等不增減故. 二相大. 謂具足無漏

性功德故. 三用大. 謂能生一切世間出世間

善因果故. 此依起信論. 又有七義. 如莊嚴論

等. 乘亦三義. 一理性爲所乘. 妙智爲能乘. 佛

果爲乘至處. 此依佛性論也. 二以無分別爲

所乘. 萬行爲能乘. 亦佛果爲所至. 三以理智

萬行俱是所乘. 菩薩假者以爲能乘. 佛位人

法爲乘所至. 故攝論云. 乘大性故. 名爲大乘.

亦大亦乘名大乘. 此通依主持業二釋可知.

法有三義. 一持義. 謂自性不改故. 二軌義. 謂

軌範生解故. 三對意義. 是意識所知故. 界亦

三義. 一因義是界義. 謂依生聖法故. 攝論云.

法界者謂是一切淨法因故. 中邊論意. 亦同

此說. 三性義是界義. 謂法之實性. 起信論云.

眞如眞卽是一法界大總相法門體. 又云. 法

性眞如海. 故云也. 三分齊義是界義. 謂諸法

分齊各不相雜. 故名爲界. 前二皆法之界故.

名爲法界. 後一法卽界故. 名爲法界也. 無差

別者亦有三義. 一約位. 謂凡夫染位. 菩薩染

淨. 諸佛極淨. 三位雖殊. 法界之性實無差別.

二約法. 謂十種無差別. 如下文說. 三約行. 謂

下      欄

因唯一乘. 果唯一味. 是故因果法果各無差

別. 論者. 剖析深義. 解釋佛經. 令其妙理指

掌現前. 簡異本經. 故稱爲論. 卽是集義論

也

第八造論緣起者. 堅慧菩薩者. 梵名娑□末

底. 娑□. 此云堅固. 末底云慧. 菩薩者. 具云

菩提薩□. 諸論通釋. 有其三義. 一從境爲名.

以此二法是所緣境故. 如骨觀等. 菩提云覺.

卽所心佛果. 薩□名有情. 卽所度衆生. 以

智悲內起. 是以外緣二境. 一云. 菩提是所心

佛果. 薩□是能心行者. 謂心菩提之薩□. 卽

境智和合目. 一云. 菩提同前. 薩□云勇猛. 謂

有志有能. 於大菩提勇猛心故. 謂此論主.

有稱理心佛堅固正慧. 故以爲名. 三藏云. 西

域相傳. 此是地上菩薩. 於佛滅後七百年時.

出中天竺大刹利種. 聰叡逸群. 備窮俗典. 出

家學道. 慧解踰明. 大小乘敎. 無不綜練. 但

以行菩薩行. 留意大乘. 以己所遊平等法界.

傳示衆生. 方爲究竟廣大饒益. 是故造究竟

一乘寶性論. 及法界無差別論等. 皆於大乘

捨權歸實. 顯實究竟之說矣

第九□譯由致者. 有于□國三藏法師提雲

般若. 此云天慧. 其人慧悟超倫. 備窮三藏.

在於本國. 獨步一人. 後爲觀化上京. 遂齎

梵本百有餘部. 於垂拱年內屆至神都. 有[&FFFF]#

慰喩. 入內供養. 安置魏國東寺. 令共大德十

人□譯經論. 仍令先譯華嚴. 余以不敏. 猥□

徵召. 旣預□譯. 得觀寶聚. 遂□得華嚴不思

議境界分. 華嚴修慈分. 大乘智炬陀羅尼經.

經數:一八三八

經名:大乘法界無差別論疏

頁數:六四

上      欄

諸佛集會陀羅尼經. 已上各一卷成. 造像功

德經二卷. 法界無差別論一卷. 沙門慧智等

譯語. 沙門法華筆授. 沙門復禮綴文. 沙門圓

測慧端弘景等證義. 其餘經論. □未及譯. 三

藏遂便遷化. □於龍門. 與日照三藏同處. [&FFFF]#

甚優禮. 道俗欽[&FFFF]#. 如喪考□焉

第十隨文解釋者. 此論之中. 分爲二分. 初一

頌. 是標宗致敬分. 二從菩提以略說下. 明開

宗演釋分. 以是略論. 故無結說□向分也.

就初一頌中. 有其二意. 一爲歸敬三寶意. 二

標宗解釋意. 初中或唯敬法寶. 以菩提心總

別體能是法寶故. 二或亦通敬佛寶. 以所得

法身果是佛寶故. 三或具三寶. 以菩提心正

在因位菩薩所有故. 所得法身是佛果故. 因

果. 二處俱有法故. 二標下十二門中初果門

故. 擧此覺心能成彼果. 是故便卽致禮此心.

於中初一句總標致敬. 下三句別辨勝能. 前

中. 首是頭也. 稽是至也. 以頭至地. 故名稽

首. 相唯身業. 實通三也. 菩提云覺. 謂佛果大

覺. 於此大覺起心正心. 從境目心. 故云菩提

心也. 又釋準下自性淨心. 則是性淨菩提. 故

云菩提心. 此乃菩提卽心. 故云也. 此上總顯

所禮. 下三句別顯勝能中. 初句能成勝因. 此

有二義. 一能與殊勝果法爲方便因. 此卽勝

之方便. 二卽此覺心當體殊勝. 故能與佛果

爲方便因. 此是勝卽方便. 唯此覺心能爲此

用. 故云能爲勝方便也. 下二句別顯所得果.

於中顯法身果. 離六種患. 一無生. 二無老. 三

無死. 四無病. 五無苦依. 六無過失. 於中初三

中      欄

離業報. 次二離二障. 後一離誤失. □如下釋

第二開宗演釋分中有四. 一開數總標. 二所

謂下. 依數列名. 三此中下. 明生起次第. 四何

者下. 依章解釋. 初中三. 初略標擧數. 二結成

論體. 三勸物應知. 初中略有二種. 一要略. 二

省略. 今是要略. 謂諸聖敎中. 說菩提心乃有

多門. 如華嚴經五十九. 說菩提心有二百餘

門. 今此十二無不統取. 故云要略. 二結成論

體者. 此十二義. 是此一部論之所辨. 故云是

此論體. 三勸物應知者. 以是要妙精□之法.

唯是聰明勝智慧者之所能知. 是故勸彼勝

人如次應知. 二所謂下依數列名. 初果者. 是

菩提心所得故. 此有二種. 一涅槃果. 如初頌

說離六患等. 二菩提果. 如後頌說益三位等.

二因者. 是菩提心所從起故. 別有四種. 謂信.

慧. 定. 悲. 三自性者. 是菩提心之體狀. 此有

二相. 一離染相. 二具淨相. 四異名者. 依法界

等類有多名. 謂約果有四名. 卽常樂我淨.

約因有二名. 卽自性1淸淨心. 及不思議佛

法. 五無差別者. 名雖有異. 體無若干. 謂無有

作等十種差別. 六分位者. 體雖無別. 隨緣染

淨位分不同. 謂衆生菩薩諸佛三位染淨分

故. 七無染者. 心性在纏. 與煩惱俱. 而無染

汚. 八常□者. 此顯心性在生老死中不變壞

故. 九相應2者. 顯性與□沙功德淨法相應.

十不作義利者. 此顯凡位雖與如是功德相

應. 然爲無明覆故. 不能起自他饒益. 十一

作義利者. 此顯心性出纏佛果廣大饒益. 十

二一性者. 明在纏出障性無二故. 謂因唯一

下      欄

乘. 果唯一味. 故無二也. 第三此中下釋十二

門生起次第. 亦釋建立十二. 不多不少. 此中

者. 此十二之中也. 何故最初顯菩提心果者.

謂令衆生見彼勝利心其因故. 二次則說彼

所起之因者. 旣見勝利. 次辨能起彼心之因

也. 三然後安立等者. 旣具彼因. 次宜顯彼所

發心性. 望心性爲出也. 望心相爲生也. 同金

剛般若中. 一切諸佛從此經出. 阿□菩提等

皆從此生等. 以得生了二因. 故此心相名出

名生. 四及顯異名者. 謂自性旣立. 必有名

彰. 名隨義立. 故云異名. 五而無差別者. 謂名

雖有異. 義體不殊故. 六於一切位者. 義雖不

殊. 就染淨位而□不一3切故. 七無有染著

者. 旣遍諸位. 在凡染中應爲所染. 以常淨故.

無染著也. 八常者. 或雖不染. 應爲生老死之

所遷壞. 釋以常故. 無改變也. 九與淨法而

共相應者. 明非直不爲染汚所易. 而亦常與

□沙功德淨法相應. 十不淨位中無諸功用

者. 旣有□沙功德相應. 何不能起大利用耶.

釋以有障故. 如糞中金. 雖實是貴. 不成器

用. 十一於淸淨位能作利益者. 旣以在障未

起用故. 出障則便有大義利. 十二一性涅槃

者. 雖有大用. 用常寂故. 唯是一性. 所謂涅

槃也. 應知如是乃至次第開闡者. 此文有二

義. 一結前相生次第可知二標後次第解釋

之義. 故云開闡也. 第四何者下依章解釋

中. 釋十二分. 卽爲十二段. 就初釋果分中二.

初明平等果. 二頌曰下. 釋差別果. 又前是.

涅槃果. 後菩提果. 又前法身果. 後報化果.

經數:一八三八

經名:大乘法界無差別論疏

頁數:六五

上      欄

又前是斷果. 後是智果. 謂以菩提心能爲生

了二因. 是故辨玆二果. 就前中三. 初顯所得

果. 二結果由因. 三致敬彼因. 初中二. 先標

章後釋義. 釋義中二. 先總釋. 後別釋. 前中

二. 先總擧顯勝. 二所以下. 釋其所由. 前中二

句. 一明所證最寂. 二明能證至極. 前中言寂

靜涅槃者. 簡二乘所得也. 以二乘人望分段

盡邊名得涅槃. 然三餘未泯. 故非寂靜. 謂

變易報. 及彼業. 幷無明住地. 又地上菩薩分

離前三. 猶未永盡. 不得名最. 唯佛永盡. 超於

二乘越過十地. 云最也. 涅槃. 此云圓寂. 謂

德無不備曰圓. 障無不盡稱寂. 爲聖法所依.

故名爲界. 此中有涅槃義. 如別記說. 二此

唯諸佛下. 明能證至極 亦是結法屬人. 謂標

果簡因. 故云非餘能得. 二釋所由中. 先徵. 後

釋. 所以者何者. 徵也. 徵意二乘亦得涅槃. 何

故乃云唯佛非餘. 下釋意. 微細煩惱. 唯佛能

盡. 二乘菩薩. □所未盡. 是故唯佛方能得此

最寂涅槃. 第二於中下別釋中. 言於中者.

於此涅槃平等之中. 此於中言. 通下六種應

知. 六中. 初無生者. 標也. 永不復等者. 釋也.

謂於此法身中. 三種意生身永不起故. 故者.

因也. 由也. 由無彼故. 名曰無生. 下文故字.

皆同此釋. 楞伽中. 約地上菩薩. 有三種意生

身. 一三昧樂意生身. 二覺法自性意生身. 三

種類俱生無行作意生身. 此□身隨意現. 故

云意生. 亦名意成. 廣如別說. 又寶性論云. 以

常故不生離生身故. 二無老者. 標也. 下

德. 言此功德者. 謂此涅槃寂靜功德也. 言

中      欄

增上者. 在因位之上故. 殊勝者. 勝過二乘故.

圓滿者. 佛果齊備故. 究竟者. 性同無爲故. 無

衰變者. 明此等功德皆無衰耗改變. 故云無

老也. 寶性論中云. 不變故不老. 以無無漏業

故. 解云. 彼論約能感變易之業. 名無漏業. 皆

有衰變. 約之顯老. 三無死者. 標也. 下釋. 以

無微細變易退故. 是因位無漏所感之身. 細

患所遷. 故云變易. 或三種. 如勝□等說. 或四

種. 如梁論等說. 寶性論云. 以□不死. 離有不

思議變易退故. 此中變易身義. 如別說之. 四

無病者. 標也. 謂二障習所病盡故. 寶性論

云. 淸□故不病. 無煩惱習故. 五無苦依者. 標

也. 以無始時根[&FFFF]#無明住地及習氣. 爲衆苦

所依. 今皆永盡. 故云無苦依. 問. 此與前所知

障何別. 答. 三藏兩釋. 一云. 此是住地無明.

彼是起時無明. 如勝□說也. 二云. 此是所知

障中細分爲本. 是彼所依. 以依細起[&FFFF]#故.

若爾. 煩惱豈無[&FFFF]#細. 釋云. 煩惱[&FFFF]#細. 與[&FFFF]#

所知. 俱是能依. 唯此微細. 是彼二所依. 六無

過失者. 標也. 謂佛果三業. 錯誤過失永不行

故. 謂羅漢具此三失. 佛永無故. 如十八不共

法中說. 又此六中. 總攝離四障. 第一第三離

報障. 第二離業障. 第四第五離惑障. 第六離

誤犯障. 第二此則由下. 結果由因. 於中三. 初

爲因不失. 二得果究竟. 三辨定果法. 初中顯

此因能得彼果法. 謂此勝果雖由萬行爲因.

然菩提心是最上方便. 以是行本故. 言不退

失因者. 非直當成佛果爲最上之因. 亦與中

間所修諸行作不退失因. 以離菩提心令餘

下      欄

行退失故. 華嚴云. 退失菩提心. 修諸善根. 是

爲魔業. 又釋. 以此菩提心得果決定. 故云不

退之因. 謂此心有二力. 一令已成之行不失

故. 二令未成之行不退故. 二得果究竟. 言一

切功德得彼果者. 明此菩提心力. 能令功德

至究竟位到彼岸處. 三彼果者下. 辨定果法.

於中二句. 初彼果卽涅槃界者. 簡非菩提果.

二何者下. 簡非小涅槃. 卽六種轉依中. 是果

圓滿轉. 具有□沙功德爲身. 故云不思議法

身. 此中有轉依義. 如別說. 三以菩提心下.

致敬彼因. 以此菩提心是勝果之因. 故加頂

禪. 如世人見白月初出時. 悉皆拜之. 能與滿

月爲因故. 以爲吉祥勝相故. 如華嚴經中. 彌

伽良醫禮善財童子者. 爲重菩提心故也. 又

勝天王經云. 菩提心如白月. 以漸增長故. 令

諸煩惱如黑月. 以漸減損故. 涅槃果竟. 第二

菩提果中二. 先頌. 後釋. 頌中. 初二句標三

宗. 次一句出三因. 後一句擧三喩. 釋中有三.

初釋菩提心能益世間. 此有三義. 一以菩提

心故. 當得成佛. 利益人天. 此是展轉益也. 二

此菩提心未成佛來. 常勸化饒益一切世間.

令生善法也. 三此菩提心人. 旣若退轉. 猶得

人天善報利益故也. 文中菩提心能生長一

切世間善[&FFFF]#. 此是立宗. 謂未生者能生. 已

生者令增長. 故云生長. 因云. 以是所依故. 謂

世間善法. 皆依菩提心而得生長. 但爲其緣.

非是親因. 故云所依也. 同喩云猶如大地. 爲

[&FFFF]#稼生長依處. 亦但爲緣也. 二如海下. 明菩

提心亦能生長二乘聖法. 於中此心能生長

經數:一八三八

經名:大乘法界無差別論疏

頁數:六六

上      欄

一切聖法. 是立宗. 以是法寶積聚處故. 出因

也. 謂是二乘法寶從菩提心生長. 亦有三義

同前說. 同喩云如海者. 以大海中出諸珍寶.

同菩提心海出聖法寶. 又釋此聖法寶通三

乘法. 非唯二乘. 於理亦無違. 三如種子下.

明菩提心能親生佛果. 於中相續出生一切

佛樹者. 是立宗. 謂望法身爲了因. 故云出

也. 望報化爲生因. 故云生也. 法從喩名. 故

云佛樹. 佛果業用. 未來際無斷絶故. 云相續

也. 因者. 出因也. 以菩提心是佛果正因. 不同

前二故也. 同喩如種子者. 是親因. 非緣因也.

猶如大樹從自種子生. 佛果亦爾. 親從菩提

心種子生也. 此爲親生因. 不同前二位但爲

緣也. 又不同前門爲了因得涅槃. 故云如種

子爲生因也. 釋果門竟. 第二釋因中三. 先結

前生後. 二立頌略標. 三釋頌具顯. 頌中四句.

各顯一義. 釋中有二. 先問. 從答. 問. 云何此

菩提心因積集. 可知. 下答. 先喩. 後法. 喩中

如輪王子. 具三緣生長. 一父. 二母. 三在胎十

月. 四出胎乳養. 方成王子. 未名爲王. 今此四

緣. 令菩提心起. 故名因. 非菩提心與佛爲因.

下別釋四義. 初釋種子. 謂於大乘廣大法寶

深起信心. 故爲種子. 以若無信. 心不起故. 深

信者. 唯識中信別有三. 一信實有. 謂於諸法

實事理中深信忍故. 二信有德. 謂於三寶眞

淨德中深信樂故. 三信有能. 謂於一切世出

世善. 深信有力. 能得能成. 起希望故. 依梁攝

論亦三種. 一信實有自性住佛性故. 二信可

得引出佛性故. 三信無窮功德至得果佛性

中      欄

故. 依起信論四種信心. 一信根本. 所謂樂念

眞如法故. 二信佛有無量功德. 常念親近供

養恭敬. 發起善根. 願心一切智故. 三信法有

大利益. 常念修行諸波羅蜜故. 四信僧能正

修行自利利他. 常樂親近諸菩薩衆. 心學如

實修行故. 二以般若爲母者. 謂智慧力通達

於前所信法故. 然有三種. 一加行智. 觀心通

達. 二根本智. 正證通達. 三後得智. 照現通

達. 由智爲行本. 故名爲母. 經云智度菩薩母.

此之謂也. 三三昧爲胎藏者. 由禪定中證法

樂住. 攝持一切所修善法. 令安住不失. 增長

廣大. 故如胎藏. 四大悲爲乳母者. 由大悲內

發. 拔苦無倦. 遂令種智因此圓滿. 故如乳母

養育菩薩. 此悲有二種. 一是悲. 非大悲. 救其

現苦. 二是悲. 亦大悲. 救現未等苦故. 佛性

論. 悲者暫救濟. 不能眞實. 大悲者. 能永救

濟. □不捨離也. 又大悲有三. 謂衆生緣. 法

緣. 無緣. 如佛地論. 及智論等. 具釋可知. 此

上四義. 一因. 二緣. 三攝. 四養. 佛性論. 寶性

論. 皆同. 此四略作八門. 一就地前約多配位.

卽深信是十信. 二智慧是十解. 三禪定是十

行. 四大悲是十□向. 由此地前四行. 生成地

上佛眞子也. 二約行相. 謂一修行信樂大乘

行. 二般若行. 三破虛空器三昧行. 四大悲行.

三約破障. 謂初破闡提不信障. 二破外道我

執障. 三破聲聞畏苦障. 四破獨覺捨大悲障.

四約建立. 謂若無信卽不受. 若無慧卽不入.

若無定則不持. [&FFFF]#無悲則不□救生. 是故此

四不增不減. 五約成因. 初成淨德因. 二成我

下      欄

德因. 三成樂德因. 四成常德因. 六約地上行

成. 初二三地信樂行成. 四五六地般若行成.

七八九地三昧行成. 十地及佛地大悲行成.

此約寄位. 理實遍通也. 七約得果. 謂淨我樂

常. 如次成此四德果. 可知. 八增起異行. 謂梁

論中. 立五法釋佛子義. 於前四隨. 更加以方

便爲父. 華嚴經第六十內. 二十門釋佛子. 如

彼. 應知釋因門竟. 第三釋自性門中亦三. 初

徵起. 次立頌. 三解釋. 頌中上半明無染自性.

下半明具淨自性. 各先法後喩可知. 二釋中

三. 初標數. 二列名. 三釋義. 初中謂彼前因積

集所現菩提之心. 有二種相. 此則牒前起後

也. 釋義中二. 先釋無染相. 有法喩合. 法中

二. 先明自性無染. 二出障淸淨. 以諸煩惱亦

有二滅. 一性自滅. 本來卽空故. 二對治滅. □

迷顯覺故. 是故所依心性亦二種淨. 卽性淨.

方便淨也. 智亦有二. 謂本覺及始覺. □可

知. 此中約心性說. 二喩中亦二. 先喩本性

淨. 二雖其自性下. 喩出障淨. 寶性論云. 一自

性淨. 以同相故 . 二無垢淨. 以勝相故. 前中.

火等喩淨心. 陸等喩煩惱. 四喩. 喩四德. 一火

喩本覺般若義. 二寶喩本性功德義. 三空喩

性自解脫義. 四水喩本性淸淨義. 又釋. 初是

我德. 二樂德. 三常德. 四淨德. 可知. 又寶性

論中. 略無火喩. 但說三義. 彼論第三云. 依於

自性同相如來法身三種淸淨功德. 如意寶

珠. 虛空. 淨水. 相似相對治. 應知. 言爲陸等

覆者. 一陸覆於火. 如外道我執障. 二垢□摩

尼. 如聲聞畏苦障. 三雲障虛空. 如獨覺捨大

經數:一八三八

經名:大乘法界無差別論疏

頁數:六七

上      欄

悲障. 四土混濁水. 如闡提不信障. 若通說. 卽

貪等一切煩惱. 可知. 二雖其自性下. 喩離垢

淨. 可知. 三如是一切下. 合中. 亦初合性淨.

二雖貪等下. 合離垢淨. 亦可知. 二白法下. 釋

具淨相. 於中二. 先法. 後喩. 法中亦具二種淨

法. 初牒名擧體. 二爲白法所依者. 顯與一切

修生淨法作所依故. 三卽以一切而成其性

者. 明具本有□沙功德爲其自性. 卽此本有

修生冥合不二. 爲淸淨相. 前性離治離亦無

二相. 爲離染相. 又自性離染. 其本性德是空

不空如來藏故. 在於因位. 又對治離染. 其修

生德是智斷二德故. 在於果位. 又此四義. 總

合爲一無□緣起. 隨擧一門. 餘皆統攝. 如須

彌山亦有二義. 一衆寶所依. 喩修生德. 二卽

以下. 喩本性德. 謂此山王四寶所成. 謂金.

銀. [&FFFF]#璃. 及□[&FFFF]#. 可知. 釋自性竟. 第四釋異

名門中亦三. 先徵起. 二立頌. 三釋頌. 頌中有

二. 初一頌. 約果明異名. 後一頌. 約因明異

名. 前中上半簡因名. 謂此心至佛果時. 名爲

阿羅訶. 不名菩提心也. 阿羅訶. 此云應供.

卽十號之一也. 後頌中上半明類同法界. 謂

性離所知障. 故云明也. 性離煩惱障. 故云潔

也. 與法界無二. 故云同也. 下半明說異名謂

不思議法者. □沙性德. 深廣難測故也. 三釋

中二. 先釋初頌. 二又如下. 釋後頌. 前中四.

初牒前智. 起後斷. 爲心自性. 謂客障永離. 勝

德成就. 是故不復名菩提心. 二得四種下. 釋

轉至佛果. 則釋頌中初三句. 謂至佛果. 得四

德圓滿. 故名如來法身也. 三如說下. 引經解

中       欄

釋. 此是勝□經文也. 寶性論中. 釋此四德有

多門. 今略述一義. 彼第三云. 有二種法. 如來

法身有淨波羅蜜. 一本來自性淨. 以同相故.

二離垢淸淨. 以勝相故. 有二種法. 如來法身

有我波羅蜜. 一遠離諸外道邊. 以離虛妄我

戱論故. 二遠離諸聲聞邊. 以離無我戱論故.

有二種法. 如來法身有樂波羅蜜. 一遠離一

切苦故. 以滅一切意生身故. 二遠離一切煩

惱習. 以證一切法故. 有二種法. 如來法身有

常波羅蜜. 一不滅一切有爲行. 以離斷見邊

故. 二不取無爲涅槃. 以離常見邊故. 四如來

法身下. 會文歸義. 謂此常樂我淨之法身. 卽

是離染性淨心之異名. 故云差別名也. 二又

如下. 釋第二頌中. 引不增不減經. 釋因位異

名. 亦是就法顯異名. 旣此法性卽是法界. 亦

名眞如. 或云實際等. 我依此等類故. 約無染

義. 說名性淨心. 約具□沙佛果德義. 說名

不思議法也. 釋異名竟. 第五釋無差別門中

亦三. 先徵起. 二立頌. 三辨釋. 頌中初半總

顯. 謂法身在衆生位中. 總顯無差別. 下一

頌半別顯十種無差別義. 於中初半列四名.

後一頌列六名. 可知. 三辨釋中二. 先釋總顯.

謂頌中法身. 卽釋中名菩提者. 顯因果一味

故. 性淨心卽是法身故. 二所謂下釋別顯中.

十句內各有標釋. 一無作者. 標也. 謂性非緣

作故. 以無爲故者. 釋也. 以是眞如無爲故. 是

故無作也. 二前際無初起. 三後際無終盡.

四以性非可染法. 是故在染常淨故也. 五性

空智所知者. 標也. 謂知性空之智能了此性.

下      欄

又釋. 智性卽空. 名性空智. 以此空智方能知

空. 以一切下. 釋也. 謂以一切法同一無我味

故. 是故能證所證爲一味相. 以非不彼起無

以證彼故也. 六無相中釋內. 以眞如中無眼

等諸根積聚之相. 是故不可以色等相取故

也. 七聖所行中釋內. 簡彼二乘. 故云大聖.

又簡菩薩. 故復云佛. 唯是如來所知境界. 顯

甚深義. 地上菩薩少知. 唯佛窮盡故也. 八一

切法依止中釋內. 以染淨諸法所依止故者.

謂此心性. 是諸法依處. 勝□云. 依如來藏有

生死. 是染法也. 依如來藏有涅槃. 是淨法也.

寶性論云. 無始世來性. 作諸法依止. 依性有

諸道. 及證涅槃果. 此是阿毘達摩大乘經頌.

彼論引勝□經釋此頌. 總是如來藏爲所依

止. 唯識攝論. 約阿賴耶識釋. 故知二宗不同

也. 九非常中釋內. 染法不常有三義. 一隨染

緣不住常性故. 如楞伽云. 如來藏. 受苦樂. 與

因俱. 若生若滅. 此之謂也. 二以能依染法可

斷盡故. 令如來藏不常. 佛性論中. 眞如約染

法有離不離無常也. 三以能依染法無始有

終. 故云非常. 眞如爲彼法性. 是故從彼能

依. 故立此名. 十非斷中釋內亦三. 一性具

德不可斷故. 二與能依淨法和合. 盡未來際

故. 三以諸淨法非是可斷. 爲彼法性. 從彼立

名. 又此上十中. 初三約世. 謂三際不遷. 次四

約行. 於中前二約因行. 初境後智. 後二約

果行. 亦初境後智. 後三約法. 初一總. 謂能持

染淨. 後二別. 謂隨染淨以立其義. 釋無差

別竟. 第六釋分位門中亦三. 一徵. 二頌. 三

經數:一八三八

經名:大乘法界無差別論疏

頁數:六八

上      欄

釋. 釋中三. 先牒前門. 二不淨位下. 正顯其

相. 三如說下. 引經證成. 就正顯中三句. 一此

無差別心性. 在於雜染衆生位中. 名有垢眞

如. 亦是自性住佛性. 與衆生作依因. 故名衆

生界. 二於染淨位中名菩薩者. 已斷障故名

淨. 斷未盡故亦名染. 又修起淨德名爲淨.

淨德未圓猶帶障故名爲染. 又異前位故名

淨. 異後位故名染. 是故名爲垢淨眞如. 亦名

引出佛性. 三最淸淨位名如來者. 習氣永盡.

福智圓滿. 故云最極淨也. 以此心性從障出

來. 至佛果位. 名爲如來. 此是無垢眞如. 亦是

至得果佛性. 三如說下. 引不增不減經釋此

三位. 於中二. 初正顯三位. 後是故下. 結顯無

二. 前中三位卽爲三. 初不淨位中亦三. 初牒

擧法體. 謂卽此法身者. 是前心性無差別法

界也. 二爲本際下. 正顯法身作衆生義. 於中

二. 初爲本際無邊煩惱藏所纏者. 明爲惑業

所纏縛也. 二從無始等者. 明隨苦報所漂流

也. 三名爲衆生界者. 依義立名. 謂以爲惑業

苦所纏漂故. 名此法身爲衆生界也. 又釋爲

本際煩惱等者. 是動法身之緣也. 以無始故

云本際也. 謂本際已來無邊煩惱所纏故也.

又此煩惱是生死之本際故名也. 又迷本實

際起此惑故. 以此住地煩惱. 能生一切起煩

惱故. 是故名爲煩惱藏也. 二從無始等者.

正顯法身隨彼染緣作衆生義. 謂此法身. 是

一心性. 本來淸淨. 以此心性不染而染. 故衆

生也. 染而不染. 故衆生卽如也. 今就前門. 故

云衆生界. 問. 餘處說阿賴耶識隨熏變現作

中      欄

衆生. 何故此中乃以法身隨緣作衆生耶. 答.

寶性論云. 衆生義甚深. 唯佛智境. 今歷諸宗.

略辨此義. 一若小乘中. 一切衆生. 唯是蘊界

等法. 有爲無爲俱悉是有. 唯無人我. 二龍樹

提婆等宗. 明衆生蘊界處等. 有爲無爲一切

皆空. 是衆生義. 中論云. 以有空義故. 一切法

得成. 三無著世親等宗. 一切衆生皆自識所

變. 謂異熟識等. 但無所執實我實法. 而有所

顯眞如. 及依他幻法. 此有爲無爲. 以不相離

故. 非一非異. 然其二位□不雜亂. 四依馬鳴

堅慧等宗. 一切衆生. 皆是如來藏自性淸淨

心. 爲煩惱所纏. 說爲衆生. 名有爲法. 此是不

異無爲之有爲也. 又正作衆生時. 以相空性

實故. 自性淸淨. 名無爲法. 此是不異有爲之

無爲也. 楞伽云. 如來藏者. 受苦樂. 與因俱.

若生若滅. 起信論中釋此義云. 如大海水. 因

風波動. 水相風相不相捨離. 而水非動性. 若

風止滅. 動相. 卽滅. 濕性不壞. 如是衆生自

性淸淨心. 因無明風動. 心與無明. 俱無形相.

不相捨離. 乃至廣說. 又密嚴經下卷頌云. 譬

如金石等. 本來無水相. 與火共和合. 若水而

流動. 藏識亦如是. 體非流轉法. 諸識共相應.

與法同流轉. 如是等文. 皆明如來藏隨緣作

衆生也. 廣釋此義. 成立多門. 如密嚴疏中具

說. 二復次下. 明染淨位中法身卽菩提. 亦三

句. 初卽此法身者. 牒擧法體. 謂卽前衆生位

中法身. 更非別法. 故云卽此也. 二厭離下. 正

釋卽菩提義. 於中三. 一斷障. 二成行. 三結所

爲. 前中初厭離等者. 是地前起厭行也. 捨於

下      欄

等者. 明地上成斷行也. 二於十波羅蜜等.

明成行中. 先起別行. 謂十地中. 各修一度行

故. 二通行. 謂八萬等遍通之行. 爲對治八萬

四千諸煩惱故. 亦十度門等. 轉展收攝. 有八

萬等故. 三爲菩提等. 結行所爲. 三說名菩提

者. 依義立名. 謂此法身. 約起厭斷行. 心於菩

提. 故名菩提也. 勝□經云. 世尊. 若無如來藏

者. 不得厭苦樂心涅槃. 何以故. 於此六識及

心法智. 此七法刹那不住. 不種衆苦. 不得厭

苦樂心涅槃. 世尊. 如來藏者. 無前際. 不起不

滅法. 種諸苦. 得厭苦樂心菩提. 乃至廣說. 寶

性論中釋此文. 當十種佛性中業性也. 彼論

云. 略說佛性淸淨正因. 於不定聚衆生. 能作

二種業. 一依見世間種種苦惱. 厭諸苦故.

二依見涅槃希寂樂故. 生心心欲心願心. 又

云. 此二種法善根衆生. 有一切依因眞如佛

性. 非離佛性. 無因緣故. 起如是心. 若無因緣

生如是心者. 一闡提等. 無涅槃性. 應發菩提

心. 無佛性者. 以性未離一切客塵煩惱諸垢.

於三乘中未曾修習一乘信心. 又未親近善

知識等. 未修習1夙親近善知識因緣. 是故

華嚴性起中言. 次有乃至邪定聚等衆生身

中. 皆有如來日輪光照2故作彼衆生利益.

作未來因善根. 增長諸白法故. 向說一闡提

常不入涅槃性者此義云何. 爲欲示現謗大

乘因緣故. 此明何義. 爲欲□轉誹謗大乘心

不心大乘心故. 依無量時故如是說. 以彼實

有淸淨性故. 不得說彼常畢竟無淸淨性. 解

云. 此亦論中自引華嚴. 成立眞如爲佛性起

經數:一八三八

經名:大乘法界無差別論疏

頁數:六九

上      欄

行之因. 是故一切衆生悉有性也. 又起信論

中. 眞如內熏衆生令厭心等. 涅槃云. 佛性

者. 名第一義空. 第一義空. 名爲 智慧. 又密嚴

經. 如來淸淨藏. 亦名無垢智. 華嚴性起中. 一

切衆生心中. 有無師智無相智等. 皆約眞如

本覺性得之智. 爲出世法作正因. 與瑜伽等

宗□不同. 以彼宗但約生滅有爲明種姓. 是

故許有一分無性. 今此宗中約眞如無爲明

種姓. 是故一切皆有佛性. 仍此業用要就不

定性位方得說. 以邪定位中業用未出. 名無

佛性. 非謂究竟無也. 三極淨位亦三. 初牒擧

法身. 二解脫下. 釋成如來. 於中有四. 一斷

障德. 二證理德. 三殊勝德. 四自在德. 此四依

前起後. 應知. 初中三句. 先解脫煩惱藏者. 明

二障隨眠永盡也. 二遠離等者. 明四種變易

苦報亦盡. 三除一切等者. 明隨眠惑及習垢

悉亦永盡. 此明障無不斷也. 二淸淨下. 明

證性德. 謂理無不證也. 亦三句. 淸淨者. 證

前二障盡處法性. 極淸淨者. 證苦報盡處法

性. 最極淸淨者. 證習垢盡處法性. 謂於此極

淨法性證契而住也. 又釋. 淸淨者. 越凡地故.

極淨者. 過二乘故. 最極淨者. 超因位故. 三至

一切衆生下. 明殊勝德. 亦三句. 初衆生觀地

者. 大悲勝德也. 二盡所知地者. 顯大智德也.

三昇無二等者. 顯大福德也. 又釋. 初是恩德.

謂衆生仰觀無厭足故. 二明智德. 鑑照所知

無不盡故. 三顯福德. 最勝獨出無比類故.

四得無障下. 明自在德. 亦三句. 一於所知

自在. 故無障. 二於煩惱自在. 故云無所著. 三

中      欄

於所證法自在. 故云一切法自在力也. 此自

在略有十種. 如華嚴不思議品說. 第三說名

如來等者. 依義立名也. 上來別釋三位竟. 二

是故下. 通結無二. 於中亦三門. 一本末相攝

門. 二全體印定門. 三簡名定義門. 初中言衆

生界者. 若別唯結初門. 通言具前三門. 以佛

菩薩是衆生數故. 衆生不異法身者. 會末歸

本故. 法身不異衆生者. 攝本從末故. 密嚴

經云. 佛說如來藏. 以爲阿賴耶. 惡慧不能

知. 藏卽賴耶識. 如來淸淨藏. 世間阿賴耶.

如金與指環. 展轉無差別. 解云. 此中法身

是如來藏. 如金也衆生界是阿賴耶. 如環也.

於一金環開爲二門. 一金. 二環. 金有二義. 一

不變義不失斤兩故. 二隨緣義. 能成環相故.

環亦二義. 一卽空義. 以離金無體故. 二現有

義. 以環相宛然故. 此中金環不異. 有其四義.

一金上隨緣義卽是不變義. 以金無二性故.

謂若不堪作環. 非眞金故. 若不1隨緣而住

自體. 不成環故. 是故二義相須. 唯一金也. 二

環上現有義卽是空義. 以環無二法故. 謂若

不現有. 非是環故. 若不卽空. 非是金故. 是故

空有相須. 唯一環也. 三以金上隨義卽是

環上現有義. 以金擧體作環故. 由是道理說

法身不異衆生界. 四以環上空義卽是金上

不變義. 以環盡金現故. 依此道理說衆生不

異法身. 二衆生界卽法身等者. 明全體印定

門. 於中亦四句. 一以金攝環. 環無所遺. 衆

生卽法身. 二以環攝金. 金無不盡. 法身卽衆

生. 三攝環所歸之金. 卽是所歸之環. 以無

下      欄

二爲二故. 法身卽衆生. 衆生卽法身. 俱存而

相卽也. 四以環所攝金. 卽是金所攝. 隨二而

無二故. 衆生卽法身. 法身卽衆生. 具泯全是.

更無卽也. 三此但名異等者. 簡名定義門.

於中略作三門釋. 一能持門. 二能依門. 三縱

奪門. 初能持中. 只得說法身卽衆生. 不得說

衆生卽法身. 以法身有隨緣作衆生義. 無有

衆生作法身義. 以衆生一向是所持虛假之

法. 法身唯是能持眞實法故. 二能依門中.

唯得說衆生卽法身. 不得說法身卽衆生. 以

衆生妄法. 依眞無體. 卽是法身. 法身不依

衆生. 故不可說法身無體. 卽是衆生. 何以爾

者. 以可有無衆生而有法身. 無有無法身而

有衆生. 以眞妄別故. 能所依異故. 三縱奪

門中. 以法身隨緣義. 縱彼衆生界. 雖存其相.

而[&FFFF]#替皆盡. 是故衆生相. 則以法身爲相也.

二以法身不變義. 奪彼衆生界. 令其相不存.

直顯眞性. 是故衆生無差別體. 以法身爲體.

是卽以實奪虛. 體相皆盡. 由此道理. 衆生

存不存. 俱令盡也. 法身隱不隱. 俱是顯也.

是故唯一法身. 逝然露現. 名爲衆生. 名爲法

身. 更無餘法. 如眼目異名. 而無別法. 文意如

此. 釋分位門竟. 第七釋無染門中亦三. 謂徵

頌釋. 頌中. 上半喩. 下半法. 上半在纏. 下半

無染. 問. 此中將欲明在纏無染. 何故乃云. 煩

惱雲若除. 法身日明顯. 答. 爲在纏時卽是衆

生而實無染. 此難辨故. 約顯勝說. 謂若在纏

非性無染. 後障盡時不應名本來無染. 故云

也. 三德中二. 先問意云. 前門旣云法身卽衆

經數:一八三八

經名:大乘法界無差別論疏

頁數:七○

上      欄

生. 衆生旣是染. 未審此法身爲染爲不染. 若

其不染. 如何說言卽衆生界. 若其是染. 卽失

法身. 後離染時何所顯現. 故云此復云何等

也. 二譬如下答. 於中二. 先喩. 後合. 答意云.

以法身隨緣義. 故卽衆生界. 又以隨緣時卽

有不變義. 故性常淸淨本來不染. 是故擧體

卽染. 性□淸淨. 是此義也. 又法身有二義. 一

約隨緣義. 擧海浪喩. 二約不變義. 如雲日喩.

煩惱爲客者. 客亦二義. 一無體依主義. 二爲

客不無義. 今此文中. 約法身不變義. 及煩惱

中爲客不無義 . 以此二義本不相到. 故云本

來淸淨也. 又此爲客不無義. 卽是法身隨緣

義故. 是故煩惱卽是法身. 而不染法身. 法身

中不變義. 卽是煩惱無體義. 是故法身卽是

煩惱. 而□常淸淨也. 又常住不失是主義. 不

可久住. 必當離去. 卽是客義. 是故當知一切

煩惱無有不可斷義. 若不爾者. 卽非客也. 又

由依主無體故. 方是爲客不無義. 是故常覆

眞如而□淸淨. 釋無染竟. 第八釋常□門中

亦三. 謂徵頌釋. 頌中. 初一明不同無常法. 故

常也. 後一頌. 明與無常法爲依. 故常也. 何故

有此二義者. 謂若同無常. 卽不堪依. 故無無

常也. 若異無常. 卽非無常所依. 故失於常也.

是卽不異無常. 而不卽無常者. 方是眞如常

也. 各初半擧喩. 後半法合. 三釋中二. 先德

初頌. 二是故下. 釋後頌. 前中先問意云. 前分

位中旣云生死趣中生滅流轉. 此法身體. 爲

常爲無常. 若其是常. 是成生滅. 若是無常. 卽

失法身. 二譬如下答. 於中先擧喩. 後法合.

中      欄

答意. 以法身是眞常故. 必不□於生滅. 以生

滅虛妄故. 必不損於法身. 問. 生滅是虛. 不損

於常性. 法身旣亦不□生滅. 法身亦應是虛

常. 答. 若是情謂之虛常. 必□於無常. 方得說

常. 今此是超情之眞常. 故不異於無常方乃

是眞常. 以常見所不到故. 勝□經云. 見諸行

無常. 是斷見. 非正見. 見涅槃常. 見常見. 非

正見. 又以生滅是能依必虛. 故同所依. 法身

是所依必眞. 故遍能依. 是故不齊也. 旣以虛

生滅. 不損眞法身. 是故如虛空. 非劫火所境

也. 華嚴經云. 譬如世界. 有成或有敗. 虛空無

增減. 無師智亦然. 又寶性論云. 如虛空遍至.

體給塵不染. 佛性遍衆生. 諸煩惱不染. 如一

切世間. 依虛空生滅. 依於無漏界. 有諸根生

滅. 火不燒虛空. 若燒無是處. 如是老病死. 不

能燒佛性. 乃至具說三災等喩云. 如是依邪

念風災. 業煩惱水災. 老病死火災. 次浸燒壞

陰界入世間. 而自性淸淨心虛空常住不壞.

又彼論引陀羅尼自在王菩薩經言. 諸善男

子. 煩惱本無體. 眞性本明淨. 一切煩惱羸

薄. 毘婆舍那有大力勢. 虛空自性淸淨心根

本. 一切煩惱虛妄分別. 自性淸淨心實不分

別. 乃至說虛空等四輪喩. 如論應知. 言法

界亦爾者. 擧法合可知. 二是故下. 引勝□經

釋第二頌中二. 先簡妄非眞. 後顯眞非妄. 前

中二句. 初言生死者但隨俗說有者總顯虛

妄. 謂就實諦道理. 本無體法. 是故但約隨俗

虛妄說有生死. 而實此法本無所有. 二世尊

下. 別顯無義. 謂但依如來藏. 有虛妄根沒說

下      欄

名死. 虛妄根起說名生. 而如來藏本不動轉.

如水上波有起有滅. 而水濕性本無起盡. 非

以波水動靜異故. 別謂離水而別有波. 亦不

以離水無波故. 別謂此水自體是波. 當知此

中道理亦爾. 非如來藏下. 顯眞非妄中. 亦二

句. 初明體無妄法. 謂與妄爲依. 擧體成妄. 而

其自體本□無妄. 如金作器. 而金性非器. 準

此思之. 二世尊下. 明體具勝德. 言過有爲

相者. 總顯是無爲故. 寂靜下. 別顯四德. 彼經

名常□淸淨不變義. 此中寂靜. 是彼淸□.

以梵云陀羅. 此名淸□. 亦名寂靜. 此中不斷.

是彼□義. 寶性論中. 釋此四義作二門. 一約

離過門. 二約實德門. 離過者. 彼論第四云. 不

生及不死. 不病亦不老. 以常□淸淨. 及不變

等故. 具引如前第一釋果門處辨. 二約實德

者. 彼論中引不增不減經說. 舍利弗. 如來

法身常. 以不異法故. 以不盡故. 以無分別法

故. 如來法身不變. 以非滅法故. 以非作法故.

又釋. 亦得寂靜是淨德. 常住是常德. 不變是

我德. 不斷是樂德. 總常□門竟. 第九釋相應

門中亦三. 徵頌釋. 二頌中. 初一約喩總顯. 上

半喩. 下半法. 後一約染簡定. 上半明空如來

藏. 下半明不空如來藏. 又佛性論頌云. 由

客塵故空. 與法界相離. 無上法不空. 與法界

相隨. 三釋中二. 先問. 後答. 初問意云. 旣未

至佛果. 至何得知本有佛法. 答意云. 以佛

果功德. 與此眞性相應不離故也. 就答中.

二. 先釋初頌. 二復次下. 釋後頌. 前中亦二.

先立理釋. 後引敎證. 前中亦二. 先喩肉. 謂